RJEŠENJE ETIKETE I DEKLARACIJE ZA OBILJEŽAVANJE I OZNAČAVANJE PAKOVANJA MEDA

Polazeći od obaveze prema kojoj upakovani med treba da je deklarisan u skladu sa Zakonom o bezbjednosti hrane,odredbama Pravilnika o deklarisanju,označavanju,reklamiranju i prezentaciji hrane biljnog porijekla nakon primarne proizvodnje,kombinovane i ostale hrane (Sl.list CG br.16/2011)i Pravilnika o minimalnom kvalitetu meda i drugih pčelinjih proizvoda (Sl.list CG br.27/14),Uprava za inspekcijske poslove,Odsjek za zdravstveno-sanitarnu inspekciju i SPO CG,u saradnji sa MPRR i Veterinarskom upravom,pokrenuli su zajedničku aktivnost sa ciljem da se pčelarima pruži konkretna pomoč u pogledu njihovih obaveza kod obilježavanja i označavanja pakovanja meda.

Ova aktivnost proizlazi,prije svega,iz činjenice da podaci iz deklaracije ne smiju potrošaća dovoditi u zabludu,a naročito:

-u pogledu porijekla opšteg ili geografskog,svojstava-prirode,sastava,količine,roka upotrebe,

-postupaka proizvodnje hrane,

-iskazivanjem svojstava ili osobina koje ta hrana ne posjeduje;

-ukazivanjem na posebna svojstva hrane iako slična hrana ima takva svojstva i

-iskazivanjem svojstava prevencije,terapije i liječenja bolesti ljudi ili upučivanjem na te osobine

kroz tvrdnje kako je “med lijek”.

Deklaracija pakovane hrane obavezno sadrži NAZIV hrane-“MED”-,osnovne podatke koji OPISUJU PORIJEKLO i SASTAV tako deklarisanog meda,NETO KOLIČINU ili KOLIČINU PUNJENJA kao i ROK UPOTREBE,kao i NAČIN,odnosno TEHNOLOGIJU kojom je med oduzet (npr.vrcani,cijeđeni,presovani ili filtrirani med).Deklaracija mora sadržati i podatke o NAZIVU I SJEDIŠTU,odnosno adresu proizvođaća ili subjekta u poslovanju sa hranom koji hranu pakuje ili stavlja u promet.

Kod isticanja godine proizvodnje i roka upotrebe,pčelar ima mogučnost odštampati godinu na deklaraciji,ili ostaviti prazan prostor za obilježavanje godine i istu upisati ili pečatirati.Važno je voditi računa o tome da taj podatak mora biti vidljiv i neizbrisiv.

Etiketa i Deklaracija trebaju sadržati i druge podatke od značaja za dobro informisanje kupaca.

Također smo se opredjelili za primjenu odredbi iz UREDBE (EU)br. 1169/2011-EVROPSKOG PARLAMENTA I VIJEČA,prema kojoj obavezne informacije o hrani moraju biti označene na vidljivom mjestu tako da budu lako uočljive,jasno čitljive i neizbrisive.Ni u kojem slučaju te informacije ne smiju biti sakrivene,pokrivene ili prekinute drugim pisanim ili slikovnim prikazima.Prema istoj Uredbi informacije o hrani ,bile prikazane na ambalaži,etiketi ili deklaraciji,moraju biti jasno čitljive i to slovima čija je visina JEDNAKA ili VEČA od 1,2 mm.

ETIKETA ZA MED

(med iz konvencionalne proizvodnje)

|  |
| --- |
| MED  VRSTA MEDA  Vrcani med  Proizvedeno u Crnoj Gori  Prirodno svojstvo meda je da kristalizira  Med ne zagrijavati na temperaturi večoj od 45 C    Neto: 1000 g ili  500 g ili… |

Podlogu etikete dizajnira sam pčelar uz dodatna grafička ili tekstualna rješenja,vodeči računa da gornji tekst mora biti sastavni dio etikete,a u interesu pravilnog i tačnog informisanja potrošaća.

Obrazloženje:

Pod oznakom MED ili VRSTA MEDA,a saglasno odredbama Člana 3,Člana 4,,Člana 5,člana 6 I Člana 18 stav 3 Pravilnika o minimalnom kvalitetu meda i drugih pčelinjih proizvoda (Sl.CG br. 27/2014),pčelar je dužan navesti podatke koji se odnose na vrstu ili naziv meda koji je predmet tog pakovanja:

-cvjetno ili biljno porijeklo,ako je proizvod u potpunosti ili večim dijelom tog porijekla i ima organoleptička (senzorska),fizičko-hemijska i mikroskopska svojstva tog izvora;odnosno određivanje naziva koji će pčelar upotrijebiti na etiketu dužan je voditi računa o tome dali je njegov sastav odnosno porijeklo:

-Monoflorni (sortni med)

-Poliflorni (višecvjetni-dobijen iz nektara više biljnih vrsta);

-Medljikovac(odnosno šumski med)

Prema odredbama istog člana 18 Pravilnika med se može u nazivu označiti i prema:

-regionalnom, teritorijalnom ili topografskom porijeklu,ako je proizvod u potpunosti sa tog područja.

Ukoliko se radi o medljikovcu (šumski med)-taj naziv je,također,moguče koristiti pod uslovom da ispunjava uslove iz Člana 6 istog Pravilnika.

Prilikom označavanja sortnog ili monoflornog meda pčelar je dužan voditi računa da mora ispuniti uslove iz Člana 4 Pravilnika o minimalnom kvalitetu meda i drugih pčelinjih proizvoda (Sl. CG br. 27/2014),te da je to moguče dokazati melisopalinološkom analizom saglasno Harmoniziranoj metodi za polensku analizu IHC 2004,a koja je sastavni dio ovog Pravilnika.

Kada je u pitanju označavanje proizvoda “med u saću” ili “med sa dijelovima saća” (npr.voštani poklopci),to mora biti jasno navedeno na etiketi.

Na etiketi ne smije stajati oznaka “prirodni med”,”100 % prirodni med” ili “pčelinji med”,jer se na taj način obmanjuje potrošać.Med je strogo definiran proizvod medonosne pčele,te mu se ne smiju dodavati dodaci,kao što je to na gornjem primjeru.

Također na etiketi mora biti označen ili naveden tehnološki postupak za oduzimanje meda-npr. VRCANI MED.Ovo iz razloga što se med može izdvajati ,muljanjem ili presovanjem ili cijeđenjem,te kupac ima pravo znati koja je tehnologija upotrebljenja kod oduzimanja meda.

Na etiketi se ističe i osobina:

“Prirodno svojstvo meda je da kristalizira”.

Na etiketi se ističe i upozorenje,koje je veoma značajno za potrošaća:

“Med ne zagrijavati na temperature veču od 45 C”.

Ovo upozorenje je veoma važno,jer se zagrijavanjem meda na višoj temperature mjenjaju njegova organo-leptička (senzorska) i fizičko-hemijska svojstva,čime se direktno ugrožava njegov kvalitet.

Na etiketi se obavezno navodi i oznaka zemlje porijekla:

“Proizvedeno u Crnoj Gori”.

Na etiketi mora biti istaknuta i težina (količina) punjenja:

Npr.:”Neto 1000 g”,ili “Neto 500 g”,ili….

Ukoliko je vršeno homogeniziranje,odnosno miješanje više vrsta meda,to mora biti istaknuto na etiketi i označeno nazivom “mješani med”.

Na etiketi nije dozvoljeno isticanje podataka koji,također,mogu dovesti potrošaća u zabludu:npr.o njegovim ljekovitim svojstvima ili njegovoj mogučoj upotrebi i preporuci za bilo koju vrstu liječenja.

Nije dozvoljeno isticanje naziva “EKOLOŠKI MED”,”ORGANSKI MED” ILI “BIOLOŠKI MED”.Pravo na upotrebu ovih naziva ima samo onaj pčelar,koji je svoj pčelinjak organizovao i na njemu proizvodio pčelinje proizvode u skladu sa odredbama Zakona o organskoj poljoprivredi,a što znači da je ovlašteno i akreditirano tijelo izvršilo kontrolu i sertifikaciju tako proizvedenog meda,što je preduslov da pčelar stiče pravo za isticanje i upotrebu znaka “Organska poljoprivreda Crne Gore”,te,da tako proizveden med označi kao organski,biološki ili ekološki proizvod.

Može se primjetiti da, neki pčelari,opisno,ističu navodni i nedokazani sastav meda (npr.ima 40,50 ili 60 nekih elemenata),a koji bi ga trebao činiti,navodno,izuzetnim i posebnim prehrambenim proizvodom,čime se,također,potrošać dovodi u zabludu.

DOPUNA

ETIKETI ZA MED PROIZVEDEN PREMA ZAKONU O ORGANSKOJ POLJOPRIVREDI

Pored podataka,koji su navedeni na etiketi za med iz konvencionalne proizvodnje,na etiketi za med iz organske proizvodnje mora biti istaknuta i oznaka:”ORGANSKI PROIZVOD” ili “EKOLOŠKI PROIZVOD” ili “BIOLOŠKI PROIZVOD”.

Osim ovoga mora biti, jasno i prepoznatljivo,istaknut logo “Organske poljoprivrede Crne Gore”,kao i broj izdatog Certifikata za tu godinu.

DEKLARACIJA

(med iz konvencionalne proizvodnje)

Neophodno je da Deklaracija sadrži osnovne podatke,i to:

1.IME I PREZIME PROIZVOĐAĆA (pčelara)

ADRESA STANOVANJA

2.SASTAV-PORIJEKLO MEDA: poliflorni(višecvjetni) ili

monoflorni(sortni) ili

medljikovac-(šumski med)

3.Broj rješenja pod kojim je pčelar i pčelinjak upisan u Registar koji vodi Veterinarska uprava CG,

4.Čuvati na sobnoj temperaturi

5.Godina proizvodnje:npr.2015.

6.Najbolje upotrijebiti do:kraja 2017.g.

NAPOMENA:

Kako je med neprerađena namirnica,a u vezi određivanja roka trajanja,dogovorili smo primjenu UREDBE (EU) br.1169/2011 EVROPSKOG PARLAMENTA i VIJEČA od 25.11.2011.g.-PRILOG br.X.Preuzimanjem iz ove Uredbe rok upotrebe će se označiti kao :”NAJBOLJE UPOTRIJEBITI DO: KRAJA……… g.

NAPOMENA:

Na deklaraciji se ne navode podaci o labolatorijskoj analizi uzorka i to iz razloga što se tom analizom dobijaju podaci o analizi uzorka,koji je izabran prema subjektivnoj ocjeni pčelara,ali ne i cijeloj količini proizvedenog meda.Analizu uzorka pčelar radi samostalno,ili se ona radi kroz monitoring Veterinarske ili Fitosanitarne uprave.Rezultate analize,urađene u Ovlaštenoj laboratoriji (kopiju),pčelar dostavlja trgovinama prilikom stavljanja meda u promet,a drži ga i kao dokaz kod slobodne prodaje ili prodaje na kučnom pragu.

Pčelar dostavlja i kopiju rješenja o upisu u Registar pčelara i pčelinjaka,koji vodi Veterinarska uprava,trgovinama prilikom stavljanja meda u promet.

Deklaracija može biti sastavni dio etikete,a može predstavljati i izdvojeni dio na pakovanju meda,što će zavisiti od odluke pčelara i ukupnog dizajna pakovanja.

DEKLARACIJA

(za med,proizveden prema Zakonu o organskoj poljoprivredi)

1.IME I PREZIME PROIZVOĐAĆA (pčelara)

ADRESA STANOVANJA

2.SASTAV-PORIJEKLO MEDA:poliflorni(višecvjetni) ili

monoflorni (sortni) ili

medljikovac- (šumski med)

3.Broj Rješenja o upisu pčelara i pčelinjaka u Registar organske poljoprivrede,koje vodi MPRR

4.Broj Rješenja o upisu pčelara i pčelinjaka u Registar koji vodi VU CG

5.Kontrolu i sertifikaciju organske proizvodnje izvršila “Monteorganica”doo Podgorica

6.Godina proizvodnje:npr:2015.

7.Najbolje upotrijebiti do:kraja 2017.g.

8.Čuvati na sobnoj temperature

NAPOMENA:

Pravo na unošenje ovih podataka na deklaraciji pčelar stiče tek kada izabrano kontrolno i sertifikaciono tijelo (npr.Monteorganica) izda sertifikat o usaglašenosti procesa proizvodnje meda sa odredbama Zakona o organskoj proizvodnji.

Prilikom stavljanja meda u promet,pčelar ima iste obaveze,kao što je to navedeno u napomeni kod deklaracije za med iz konvencionalne proizvodnje.

SPO CG:

Komisija za normativnu djelatnost:

Predsjednik:

Marijan Plantak